Diari Oficial de la Generalitat Valenciana


Sumari del DOGV 8735, del 07-02-2020 (2020/1042)

RESOLUCIÓ de 31 de gener de 2020, de la directora general de Recursos Humans, per la qual es modifiquen les resolucions d'11 de desembre de 2019, de la directora general de Recursos Humans, per les quals es convoca un concurs general per a la provisió de llocs bàsics de les escales de metges i metgesses de salut pública (A1-S03-01), farmacèutics i farmacèutiques de salut pública (A1-S03-02), veterinaris i veterinàries de salut pública (A1-S03-07) i infermers i infermeres de salut pública (A2-S03-01), personal funcionari d'administració especial, dependents de la Conselleria de Sanitat Universal i Salut Pública, i s'ofereixen places a qui ha superat el concurs oposició d'aquestes escales, convocat per les resolucions de 13 i 15 de desembre de 2016, del director general de Recursos Humans i Econòmics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8735

Data del DOGV
:   07-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1042


Data del document
:   31-01-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 31 de gener de 2020, de la directora general de Recursos Humans, per la qual es modifiquen les resolucions d'11 de desembre de 2019, de la directora general de Recursos Humans, per les quals es convoca un concurs general per a la provisió de llocs bàsics de les escales de metges i metgesses de salut pública (A1-S03-01), farmacèutics i farmacèutiques de salut pública (A1-S03-02), veterinaris i veterinàries de salut pública (A1-S03-07) i infermers i infermeres de salut pública (A2-S03-01), personal funcionari d'administració especial, dependents de la Conselleria de Sanitat Universal i Salut Pública, i s'ofereixen places a qui ha superat el concurs oposició d'aquestes escales, convocat per les resolucions de 13 i 15 de desembre de 2016, del director general de Recursos Humans i Econòmics. [2020/1042]  
En les resolucions d'11 de desembre de 2019 (DOGV 8702, 20.12.2019), de la directora general de Recursos Humans, per les quals es convoca un concurs general per a la provisió de llocs bàsics de les escales de metges i metgesses de salut pública (A1-S03-01), farmacèutics i farmacèutiques de salut pública (A1-S03-02), veterinaris i veterinàries de salut pública (A1-S03-07) i infermers i infermeres de salut pública (A2-S03-01), personal funcionari d'administració especial, dependents de la Conselleria de Sanitat Universal i Salut Pública, i s'ofereix places a qui ha superat el concurs oposició d'aquestes escales, convocat per les resolucions de 13 i 15 de desembre de 2016, del director general de Recursos Humans i Econòmics, la voluntat intrínseca és desenvolupar els processos indicast sense acollir-se a la potestat prevista en l'article 51.1 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, això és, sense realitzar adjudicació de resultes.  
Amb la finalitat de descartar qualsevol equívoc en l'execució d'aquests processos, escau l'eliminació d'un paràgraf de la base huitena de les esmentades convocatòries.  
Per tot l'anterior, i en ús de la competència atribuïda per l'article 18 del Decret 93/2018, de 13 de juliol, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
Eliminar de la base huitena de les indicades resolucions, el paràgraf següent:  
«En el cas que, una vegada adjudicades les places al personal fix, no hi haja prou vacants per a adjudicar al personal inclòs en l'annex IV, s'incorporaran tantes places com foren necessàries per a l'adjudicació a aquest personal, extretes de les existents en aquell moment del procés. En aquest cas, es convocarà el personal inclòs en l'annex IV a un acte únic, en el qual s'oferiran i adjudicaran a aquest personal que ha superat el concurs oposició, per ordre de puntuació, les places sobrants, així com les noves places incorporades, una vegada finalitzat el procés d'adjudicació del personal fix.»  
Aquesta correcció d'errades no comporta l'obertura d'un nou termini de presentació de sol·licituds.  
La present resolució posa fi a la via administrativa, i contra aquesta, de conformitat amb els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades hi podran interposar un recurs de reposició, amb caràcter potestatiu, davant del mateix òrgan que ha dictat aquesta resolució, en el termini d'un mes a comptar de l'endemà de la publicació o, alternativament, un recurs contenciós administratiu davant del Jutjat Contenciós Administratiu de València, o d'aquell en la circumscripció del qual tinga la persona recurrent el seu domicili, en el termini de dos mesos a comptar de l'endemà de la publicació de la present resolució, sense perjudici que puguen fer ús, si escau, de qualsevol altre que estimen escaient.  
  
València, 31 de gener de 2020.- La directora general de Recursos Humans: Carmen López Delgado.